Imagini hilare, cu o femeie alergând după propria mașină, după ce a uitat să pună frâna de mână, au fost surprinse de camerele de supraveghere, pe o alee din Anglia.
Vicky Lane, în vârstă de 23 de ani, protagonista amuzantei scene, a încercat cât a putut de mult să oprească mașina, iar în strădania sa, aproape că a dărâmat un gard, remarcă Daily Mail Online.
S-a întâmplat pe 2 ianuarie, în Hemel Hempstead, Hertfordshire.
Tânăra tocmai se întorsese acasă după o zi lungă de muncă. Imediat după ce a ieșit din mașina sa, un Audi Q2, autoturismul a început să o ia la vale.
"M-am gândit: Să alerg cu ea sau să sar pe ea! Singurul lucru care îmi trecea prin cap era ca tata să mă certe", a explicat Vicky Lane.
"Nu am fost rănită! Doar ego-ul meu!"
Din fericire, a reușit să oprească mașina înainte ca aceasta să se izbească de un zid aflat la capătul drumului și, tot din fericire, nu a fost rănită în urma evenimentelor.
"Nu am fost rănită! Doar ego-ul meu!", a mai mărturisit tânăra, potrivit Daily Mail
Șoferița a recunoscut că acest lucru i s-a mai întâmplat de două ori, inclusiv în parcarea unui supermarket.